Komission asetus (EY) N:o 79/2003, annettu 17 päivänä tammikuuta 2003, melassin tuontia sokerialalla koskevista yksityiskohtaisista soveltamissäännöistä annetun asetuksen (EY) N:o 1422/95 muuttamisesta



Virallinen lehti nro L 013 , 18/01/2003 s. 0004 - 0004



Komission asetus (EY) N:o 79/2003, annettu 17 päivänä tammikuuta 2003, melassin tuontia sokerialalla koskevista yksityiskohtaisista soveltamissäännöistä annetun asetuksen (EY) N:o 1422/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sokerialan yhteisestä markkinajärjestelystä 19 päivänä kesäkuuta 2001 annetun neuvoston asetuksen (EY) N:o 1260/2001(1), sellaisena kuin se on muutettuna komission asetuksella (EY) N:o 680/2002(2), ja erityisesti sen 24 artiklan 4 kohdan, sekä katsoo seuraavaa: (1) Komission asetuksessa (EY) N:o 1422/95(3) säädetään, että maailmanmarkkinoiden edustavat hinnat, joiden perusteella vahvistetaan melassin tuonnissa kannettavat lisätullit, vahvistetaan periaatteessa viikoittain asetuksen (EY) N:o 1260/2001 42 artiklan 2 kohdassa säädettyä menettelyä noudattaen. (2) Tällä hetkellä voimassa oleva järjestelmä edellyttää edustavien hintojen ja lisätullien viikoittaista vahvistamista, vaikka niiden määrät pysyisivät muuttumattomina tai vaihtelisivat vain hieman. Edustavien hintojen ja lisätullien vahvistamismenettelyn yksinkertaistamiseksi ja selventämiseksi on syytä säätää, että edustavat hinnat ja lisätullit vahvistetaan joka toinen viikko ja että komissio voi muuttaa niitä tämän kauden aikana tietyin tarkoin määritellyin edellytyksin. (3) Tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1422/95 1 artiklan 1 ja 2 kohta seuraavasti: "1. Asetuksen (EY) N:o 1260/2001 24 artiklan 1 kohdassa tarkoitettuja lisätulleja sovelletaan CN-koodeihin 1703 10 00 ja 1703 90 00 kuuluvaan melassiin. 2. Tämän asetuksen soveltamiseksi asetuksen (EY) N:o 1260/2001 24 artiklan 3 kohdassa tarkoitetuilla melassin edustavilla hinnoilla maailmanmarkkinoilla tai yhteisön tuontimarkkinoilla tarkoitetaan komission kyseisten tuotteiden osalta asetuksen (ETY) N:o 785/68 mukaisesti käyttöön ottamia ja vahvistamia cif-hintoja. Kyseiset hinnat vahvistetaan joka toinen viikko asetuksen (EY) N:o 1260/2001 42 artiklan 2 kohdassa säädettyä menettelyä noudattaen. Komissio voi muuttaa niitä tämän kaksi viikkoa kestävän kauden aikana torstaisin, jos sen käytettävissä olevista tiedoista ilmenee aiemmin vahvistettujen edustavien hintojen muuttuminen vähintään 0,5 eurolla 100 kilogrammaa kohden. Jäsenvaltioiden on toimitettava komissiolle viimeistään joka keskiviikko käytettävissään olevat asetuksen (ETY) N:o 785/68 3 artiklassa tarkoitetut tiedot.". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä tammikuuta 2003. Komission puolesta Franz Fischler Komission jäsen (1) EYVL L 178, 30.6.2001, s. 1. (2) EYVL L 104, 20.4.2002, s. 26. (3) EYVL L 141, 24.6.1995, s. 12.